open-index/open-wikipedia-markdown huggingface dataset:
Dryppvanning

**Dryppvanning** er en vanningsmetode som minimaliserer bruken av vann og som gir vekst ved å la vann dryppe langsomt til plantenes røtter, enten gjennom jordoverflaten eller direkte til røttene, gjennom et nettverk av ventiler, rør, slanger og emittere.

## Eksterne lenker
*
Sherut Leumi

**Sherut Leumi** (hebraisk: שירות לאומי, *verneplikt*) er en alternativ frivillig verneplikt i Israel for de som ikke kan eller ønsker å tjenestegjøre i det israelske forsvaret. Majoriteten er jødiske kvinner som mottar fritak fra den obligatoriske militærtjenestegjøringen på religiøst grunnlag, men det er også et lite antall menn som tjenestegjør i Sherut Leumi. Frivillige er mellom 18 og 21 år. Tjenestegjøring innebærer som regel arbeid 30–40 timer i uken over 12 til 24 måneder. De frivillige kan velge om de vil gjøre enten ett eller to år av verneplikten. Ikke alle de frivillge er israelske statsborgere. Det kan gjøres under turistvisum, og den frivillige vil senere motta et spesielt frivillighetsvisum som varer så lenge vedkommende vil tjenestegjøre.
Eva (magasin)

***Eva*** var Norges første magasin for kvinner 40+, og ble lansert av Aller-konsernet i september 2004, med et opplag på 25&nbsp;870. Sjefredaktør var Kirsten Offerdal.

*Eva* var et livsstilsmagasin med artikler om aktuelle samfunnsspørsmål, reportasjer om reiser, opplevelser, helse, mote, egenpleie, interiør, hage, økonomi og mat- og vinstoff. 

Magasinet kom ut 13 ganger årlig og hadde i 2008 et opplag på 26&nbsp;961, opp fra 25&nbsp;870 i 2007.

## Nedleggelse
På styremøte den 25. februar 2009 ble det besluttet å legge ned magasinet. Siste utgave kom i april 2009.

## Referanser
Paul Frederik Michael Heltzen

**Paul Frederik Michael Heltzen** (født 3. mai 1779 på Kongsberg, død 19. august 1839 i Bærum) var kancelliraad og sorenskriver, og senere også amtmann i Akershus Amt. 
Heltzen var sønn av berghauptmann Christian Ernst Heltzen og Anne Christine von Haxthausen, gift med Gustave Henrikke Ørum, foreldre til ordfører i Bærum (1874–1881) cand. jur. Carl Andreas Bernhoft Heltzen. Heltzen kjøpte i 1814 eiendommen Øvre Stabæk. 

Heltzen representerte Akershus Amt ved det første overordentlige Storting høsten 1814, og var vararepresentant til Grunnlovsforsamlingen på Eidsvoll i 1814. Heltzen var også valgt til Stortinget for perioden 1827-1829.

## Referanser


## Eksterne lenker
* 
*  Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K digital utgave side 366
Mikkel Sandemose

**Mikkel Brænne Sandemose** (født 1974) er en norsk filmregissør. Han har regissert flere tv serier, samt filmer basert på norske folkeeventyr. Han har også lagd flere reklamefilmer og musikkvideoer. 

Sandemose har utdannelse fra Film & TV-akademiet.  

Han debuterte som spillefilmregissør med filmen ''Fritt vilt III'' i 2010. Han har også hatt oppdrag for TV, deriblant regi på flere episoder av dramaserien ''Lykkeland'' på NRK og Festning Norge (Prime Video)  i 2025.  Sandemose har også hatt regi på noen kortfilmer, samt lagd en rekke musikkvideoer og reklamefilmer for en rekke kjente norske bedrifter som blant annet Telenor, Tine, Byggmakker og NSB. 

I 2001 startet han, sammen med David Reiss-Andersen, Pjotr Sapegin og Erik Schøien, filmselskapet Pravda AS.

## Privatliv
Sandemose er sønn av tegneren Iben Sandemose og forfatter og teknisk konservator Jon Brænne. Han er videre barnebarn av filmskaperen Bjarne Sandemose og oldebarn av forfatteren Aksel Sandemose.

## Filmografi
* *Inn i mørket* (1998) Kortfilm
* *Dagen jeg drepte en syklist* (1999) Kortfilm
* *[[Fritt vilt III]]* (2010). Spillefilm
* *[[Gåten Ragnarok]]* (2013) Spillefilm ( Amandapris -Folkets Amanda) 
* *[[Askeladden – i Dovregubbens hall]]* (2017) Spillefilm
**[[Askeladden – i Soria Moria slott]]* (2019) Spillefilm (Amandapris, beste visuelle effekter) 
*Lykkeland S02 (co regi - TV serie NRK) 2023
*Lykkeland S03 (co regi - TV serie NRK) 2025
*Festning Norge (Tv serie Prime Video) 2025
**[[Kvitebjørn (film)|Kvitebjørn]]* (2024) Spillefilm (Amandapris, beste barnefilm) 

## Musikkvideoer
* Abigail  – Bertine Zetlitz (co regi Kajsa Næss)
* Twisted Little Star –  Bertine Zetlitz
* Yesterdays call – Erik Faber 
* Happy – Vidar Vang
* Birmingham Ho – Morten Abel
* I don't want to see you cry – Silje Nergaard
* Standing Tall – Kjartan Salvesen
* Fake your Beauty – Bertine Zetlitz
* Ah Ah – Bertine Zetlitz

## Eksterne lenker
*
F1 (maskinpistol)

**F1** er en australsk maskinpistol som ble designet av Lithgow Small Arms Factory i 1962.

Den ble innført i det australske forsvar i juli 1963, hvor den erstattet Owen Gun. F1 ble brukt frem til 1991 da den ble pensjonert og erstattet av F88C Austeyr, en australsk versjon av Steyr AUG. F1 har en robust og enkelt design som utmerket seg i nærkamper under Vietnamkrigen.

F1 har en enkel mekanisme med masseretardert, åpent sluttstykke. Den har fast trestokk og pistolgrep som sin forgjenger, og magasinet føres inn ovenfra på samme måte. Den er i kaliber 9 x 19 mm Luger, og magasinet tar 34 patroner. Siden magasinet sitter oppå våpenet, er siktene på venstre side.

## Eksterne lenker
* Modern Firearms – F1 submachine gun
Proveniens

**Proveniens** (av latin: *provenire* = komme fra, stamme fra) blir særlig benyttet til å beskrive en plantes eller et frøs opprinnelse eller avstamning.  Særlig ved planting av ny skog er det viktig at de plantene som benyttes har en proveniens som passer på stedet, med hensyn til klima og jordsmonn.

I skogbruket er proveniens-forskning et eget forskningsområde, da man vil velge ut de trær som best vil trives i det området de plantes. Normalt vil frø fra det samme området som plantingen skal foretas gi best resultat, men frø fra andre områder på kloden med tilsvarende klima, vil normalt også trives. F.eks. importerer Danmark årlig store mengder eikenøtter fra Sørlandet for etablering av danske eikeskoger.

Trivselen er imidlertid ikke alltid lett å forutse. Et forsøk på planting av edelgrantrær av frø fra Sakhalin-halvøya (*Sakhalin-edelgran*) på Sørlandet til bruk som juletre, ble ikke vellykket. 

## Andre betydninger
Proveniens brukes også til beskrivelse av et objekts opprinnelse.
* *[[Arkeologi]]* – Et objekts funnsted. For eksempel ved fastsetting av om en gjenstand på avveie stammer fra et bestemt sted.
* *[[Arkiv]] og samlinger* – Tilhørighet til en samling av kunst, dokumenter, o.l. Brukt for å fastsette om en stjålet gjenstand tilhører en bestemt samling, eller for å konstatere om en gjenstand som hevdes å tilhøre en samling eller en kunstner, er et falskneri. Boksamlere bruker ordet om tidligere eiere av en bok. 
* Proveniensprinsippet betegner innen arkivfag prinsippet om å holde dokumentene i opprinnelig orden. 

## Se også
* Stamsæd

## Eksterne lenker
* ''Riktig proveniens – helt avgjørende'' (Norsk skogbruk)
* ''Proveniens- og treslagsforsøk i Aust-Agder'' Rapport fra Norsk institutt for skogforskning
XXX-syndrom

**XXX-syndrom** (også kjent som **trippel-X-syndrom**, **trisomi X** og **karyotype 47,XXX**) er en feil på kjønnskromosom hos kvinner som medfører at de har tre X-kromosomer istedenfor to, som er det normale. Syndromet ble første gang beskrevet av den britiske genetikeren Patricia Jacobs i 1959.

Tilstanden er relativt vanlig og forekommer hos 1 av 1000 kvinner, men er sjelden diagnostisert. Mange jenter og kvinner med tilstanden har få eller ingen symptomer. Mindre enn 10 % av dem med tilstanden er klar over at de har den. I Norge antas det å være rundt 3000 personer med tilstanden og de fleste av dem vet ikke om den. Årlig får ca. 30 personer i Norge denne diagnosen.

## Se også
* Trisomi
* Karyotype
* XYY-syndrom
* Klinefelters syndrom
* Turners syndrom
* X-kromosom
* Y-kromosom

## Referanser


## Eksterne lenker
* Kunnskapssamling om Trippel X hos Frambu
* Beskrivelse av nondisjunksjon hos Institutt for biovitenskap ved Universitetet i Oslo
*  Genetic: Triple X Syndrome hos encyclopedia.com
*  Triple X Syndrome, emnesamling hos ScienceDirect
*  Triple-X-syndrome or Trisomy X  (PDF), artikkel hos triple-x-syndroom.nl
VM i fotball for kvinner 2007 kvalifisering UEFA

**UEFA-kvalifiseringen til VM i fotball for kvinner i 2007** besto av 25 lag fra Første kategori (tidligere klasse A, nå utvidet fra 16 til 25 lag). Disse lagene ble fordelt utover fem lag, der gruppevinnerne kvalifiserte seg til VM i 2007. Fem lag kom videre, og mens Tyskland, Norge og Sverige hadde kvalifisert seg til forrige VM (og samtlige før), hadde Danmark og England hatt et opphold.

## Gruppespill
:*For andre kategori, se [[VM i fotball for kvinner 2007 kvalifisering UEFA andre kategori]]*

## Gruppe 1

## Gruppe 2

## Gruppe 3

## Gruppe 4

## Gruppe 5
Roman (navn)

**Roman** er et mannsnavn dannet av det romerske etternavnet *Romanus* som betyr «romer» på latin.

## Utbredelse
Navnet *Roman* var vanlig i Norge i fra 1960- til 1980-årene og hadde en popularitetstopp med 0,1 % i 1979.

|}

## Kjente personer med navnet
Personene i listen er ordnet kronologisk etter fødselsår.
* Roman Polański (f. 1933), polsk-fransk regissør og skuespiller
* Roman Pavljutsjenko (f. 1981), russisk fotballspiller for Tottenham Hotspur FC.
* Roman Kienast (f. 1984), østerriksk fotballspiller

## Navnedag
*Roman* har navnedag i flere land, oftest 28. februar, men har ikke noen norsk navnedag.

## Referanser


## Eksterne lenker
*
Yesterday (EP)

***Yesterday*** er en EP av The Beatles gitt ut 4. mars, 1966. Alle sangene finnes også på *[[Help! (album)|Help!]]*-albumet utgitt 6. august 1965. I USA var imidlertid ingen av sangene inkludert. I stedet var You Like Me Too Much på Beatles VI, «It's Only Love» på *[[Rubber Soul#Amerikansk utgave. Capitol ST 2442|Rubber Soul]] og «[[Yesterday]]» og «[[Act Naturally (sang fra 1963)|Act Naturally]]» på *Yesterday and Today''.

EP-en var den ellevte i Parlophones rekke. I tillegg var to utgitt av Capitol, en av Vee-Jay Records og en med Tony Sheridan and the Beat Brothers av Polydor. Etter at The Beatles begynte å eksperimentere med albumformatet, ble EP mer eller mindre kuttet ut. Yesterday var den nest siste i den tradisjonelle EP-utgivelsen, med bare Nowhere Man bak seg. Imidlertid kom det en dobbelt-EP med nytt materiale senere.

## Sporliste
### Side en
#«Yesterday» (Lennon/McCartney)
#«Act Naturally» (John Russell/Vonnie Morrison)

### Side to
#«You Like Me Too Much» (Harrison)
#«It's Only Love» (Lennon/McCartney)

## Kilder
*Yesterday (EP) - discogs

## Eksterne lenker
*
E101

**E101** kan vise til:

* Enercon E-101, en type vindturbin
* Europavei 101, en europavei i Russland og Ukraina
* Riboflavin, et vitamin og fargestoff for næringsmidler
Nokia 1112

**Nokia 1112** er en enkel GSM mobiltelefon fra Nokia. Nokia 1112 ble lansert i 2006. Nokia 1112 er ment for personer som ikke har mye erfaring med mobiltelefoner fra før av. Skjermen på mobilen er 96 X 68 piksel.

Med batteriet i telefonen kan man snakke 5 timer i samtale, eller la den stå i 15 timer i stand-by.

## Eksterne lenker
* Nokia 1112 hos nokia.com
De pelagiske øyer

**De pelagiske øyer** (italiensk *Isole Pelagie*) er de tre små vulkanske øyene Lampedusa, Linosa og Lampione i Middelhavet mellom Malta og Tunisia, sør for Sicilia. Nordvest ligger øya Pantelleria og Siciliasundet. Geografisk hører øyene til det afrikanske kontinentet, men administrativt er de en del av provinsen Agrigento og er dermed det sørligste punktet til Italia. 

Til tross for noen mindre områder for jordbruk, er øyene unaturlig øde på grunn av hensynsløs avskoging og forsvinningen av de naturlige olivenlundene, einebærbuskene og plantasjene med johannesbrødtre. For femti år siden var mye av landskapet jordbruksområder som grenset til tørre steinmurer, men i dag er den lokale økonomien basert på fiske, i tillegg til svampefiske og konservering, og på Lampedusa noe turisme. 

Det finnes bestander av karettskilpadde ved øyene, som er utryddingstruet i Middelhavet siden hekkeområdene deres forsvinner på grunn av turismen. Strendene Pozzolana di Ponente på Linosa og Isola dei Conigli på Lampedusa er de siste gjenværende plassene der disse skilpaddene regelmessig legger egg. Disse ble derfor omgjort til et naturreservat i 2002.
Béla Tarr

**Béla Tarr** (1955–2026) var en ungarsk filmregissør. Han er blant annet kjent for å ha skapt filmene *Sátántangó* (1994) og *Werckmeister Harmóniák* (2000), begge basert på bøker fra László Krasznahorkai. 

## Utdannelse og virke
Tarr studerte ved høyskolen for film og teater i Budapest og var fra 1990 gjestedosent ved det tyske film- og fjernsynsakademiet i Berlin. Blant hans studenter var Fred Kelemen og Sebastian Bieniek.

Tarrs første forsøk som filmskaper kom i 16-årsalderen. Béla Balász Studios ble oppmerksom på ham og finansierte i 1979 filmen *Családi tüzfészek* (engelsk tittel: *Family Nest*)*,* som var inspirert av sosialistisk realisme. Etterhvert endret han stil til et realistisk formspråk karakterisert av lange scener og abstrakte bilder. Tarrs filmer viser påvirkning fra Andrej Tarkovskij, Ingmar Bergman og de tidlige filmene til John Cassavetes.

Noen av Tarrs viktigste filmer ble laget i samarbeide med forfatteren László Krasznahorkai. Filmatiseringen av Krasznahorkai-romanen *Satantango* (1985; ungarsk: *Sátántangó*), en svarthvittfilm på over syv timer. Filmen *Sátántangó* hadde premiere på de internasjonale filmfestspillene i Berlin 1994. Kritikeren Jonathan Romney kalte filmen «et kraftig og visjonært filmverk som skaper sin egen skarpe verden og fanger seerens oppmerksomhet fra start til slutt.» Hans neste store film kom i 2000, også basert på Krasznahorkais forfatterskap. Den har tittelen *Werckmeister Harmóniák* (*Werckmeister Harmonies*).

I 2007 var filmen *A Londoni férfi* (*The Man from London*) representert ved Cannes filmfestival. Den ble senere utgitt i 2008. Filmen er basert på en bok fra Georges Simenon.

Hans arbeid har hatt påvirkning på andre filmskapere, inkludert Gus Van Sant og László Nemes.

## Oppvekst og privatliv
Béla Tarr ble født 21. juli 1955 i Pécs i Ungarn. Han vokste opp i Budapest, med foreldre som jobbet i et teater.

Han var gift med Ágnes Hranitzky, som også samarbeidet på filmene hans – først som filmklipper og senere medregissør.

Tarr døde 6. januar 2026 etter å ha vært syk i en lang periode.

## Utmerkelser og priser
### Utmerkelser
*  Kommandørkors av Republikken Ungarns fortjenstorden (2005)

## Filmografi

* 1978: *Hotel Magnezit* (kortfilm)
* 1979: *Családi tüzfészek*
* 1981: *Szabadgyalog*
* 1982: *Macbeth* (fjernsynsfilm)
* 1982: *Panelkapcsolat*
* 1985: *Öszi almanach*
* 1988: *Kárhozat*
* 1990: *Utolsó hajó* (kortfilm)
* 1994: *Sátántangó*
* 1995: *Utazás az Alföldön* (kortfilm)
* 2000: *Werckmeister harmóniák*
* 2004: *Visions of Europe*
* 2007: *A Londoni férfi*
* 2011: *[[Hesten i Torino]]* (*A Torinói ló*)

; Som skuespiller
* 1986: *Szörnyek évadja*

## Referanser


## Litteratur
* Hans-Joachim Schlegel: Béla Tarr: «Der Blick nach Innen», i *Miteinander. Jahrbuch des Ungarischen Kulturinstituts in Stuttgart*, red. Tibor Keresztury. Stuttgart 2008
* Hans-Joachim Schlegel: «Der nackte Mensch. Filmen am Rande des Nichts: Béla Tarr», i *Film-Dienst* 2009, H. 23

## Eksterne lenker
* 
* ''Auch die Bäume, der Weg, der Regen und die Nacht strömten Ruhe aus – das Kino des Béla Tarr'', xenix.ch
Anton Mikal Bjørnaali

**Anton Mikal Bjørnaali** (født 1867, død 1949) var lærer i Vefsn og Mosjøen da han i 1900 ble valgt inn på Stortinget som en av Venstres representanter fra Nordland.  Bjørnaali møtte på Stortinget i tre perioder, til 1909.  Med sterk tilknytning til målrørsla og ungdomslagsrørsla hørte han til den nasjonalradikale fløyen i Venstre.  I 1905 hørte han til mindretalet som stemte mot å godkjenne Karlstadforliket. 

Bjørnaali var første formann i Vefsn Mållag (1899).

Fra 1910 bodde han i Langesund og senere Lillehammer, som lensmann, banksjef og skattefut. 

Bjørnaali ble tildelt 7. juni-medaljen.

## Referanser


## Kilder
* Kjell Jacobsen «Helgeland 1905 – Enighet og splittelse» i *[[Årbok for Helgeland]] 2005*

## Eksterne lenker
*
Fredrik Waldemar Hvoslef

**Fredrik Waldemar Hvoslef** (født 17. mars 1825 i Christiania, død 5. mai 1906 i Bergen) var en norsk luthersk prest og biskop. Han var en viktig person i forbindelse med Kautokeino-opprøret.

## Liv og virke
### Bakgrunn
Fredrik var av slekten Hvoslef. I 1852 giftet han seg med Alette Kathrine Frost (1825–1902). Deres sønnedatter ble mor til komponisten Ketil Hvoslef (f. 1939).

### Prest i Kautokeino
Som ung prest kom han til Kautokeino. Her holdt han tiltredelsespreken på samisk 2. påskedag (12. april) 1852, sammen med tidligere sokneprest Nils Vibe Stockfleth.

Som sokneprest i Kautokeino møtte han tidlig problem med det han opplevde som villfarne kristne. Flere ganger nektet han folk nattverd fordi de ikke forstod at de trengte tilgivelse for sine synder. Ofte ble samlingene forstyrret av det han kalte «upasseligheder». Uroen toppet seg i Kautokeino-opprøret 8. november 1852.  Her ble han vitne til at lensmannen og handelsmannen ble drept, huset til handelsmannen ble brent og vinduene i prestegarden ble slått inn.  Hvoslef selv, familien hans og familien til handelsmannen ble tatt til fange i prestegården og pisket med bjørkeris. Overfallsmennene ville tvinge dem til bot og omvendelse.  Hvoslef kjente seg selv truet på livet.  Først da et følge samer fra Avžži kom til unnsetning, ble han satt fri.

Søndagen etter noterte Hvoslef i kirkeboka at legemlig og åndelig utmattelse gjorde ham sjuk i kirken, likevel opplevde han å få Guds kraft til å fullføre gudstjenesten.  Uka etter ble det ikke gudstjeneste, siden han lå til sengs.

Høsten 1854 var han til stede ved halshuggingen av Aslak Jacobsen Hætta og Mons Aslaksen Somby i Alta, etter å ha vært deres sjelesørger de to årene de satt og ventet på at dødsdommen skulle fullbyrdes. Hvoslef ble oppnevnt til sjelesørger for de to dødsdømte og fulgte dem til skafottet, men ville ikke tilsi dem syndenes forlatelse.

I 1857 ble Hvoslef styrer av lærerseminaret i Tromsø, i 1861 ble han stiftsprost samme sted.

### Biskop
Hvoslev car så biskop i Tromsø stift 1868−1876. Av helsemessige årsaker søkte han seg sørover noen år, og ble da sokneprest i Frogner i Lier 1876-1881. 

Deretter ble han på nytt biskop, i Bergenhus stift 1881–1898

Som biskop sto han for innvielsen av flere kirker:
* Kong Oscar IIs kapell i 1869 
* Førde kirke i 1885 
* Hålandsdal kirke i 1890 
* Onarheim kirke i 1893

## Utmerkelser og æresbevisninger
Biskop Hvoslef ble utnevnt til ridder av St. Olavs Orden i 1870. I 1890 ble han forfremmet til kommandør av 1. klasse.

Redningsskøyta «Biskop Hvoslef» ble bekostet av Waldemar Hvoslefs sønn, som var skipskaptein. Båten ble kalt opp etter biskopen til minne om giverens far.

## Referanser


## Kilder
* Nellejet Zorgdrager. *De rettferdiges strid : Kautokeino 1852 : samisk motstand mot norsk kolonialisme* ; oversatt fra nederlandsk av Trond Kirkeby-Garstad. – Nesbru : Vett & viten ; Oslo : i samarbeid med Norsk folkemuseum, 1997. – 558 s. (Samiske samlinger ; B.18, redaktør : Ove Pettersen).

## Eksterne lenker
* Kyrkjebok Kautokeino 1852, skriven av sokneprest Hvoslef
* Artikkel i Dag og Tid nr. 16, 17. april 1997
Danmark under Sommer-OL 1900

**Danmark under Sommer-OL 1900**. Tretten utøvere fra Danmark, alle menn, deltok i fem sporter under Sommer-OL 1900 i Paris. Danmark kom på tiendeplass med medaljefordelingen en gull-, tre sølv- og to bronsemedaljer.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris 

## Medaljevinnerne

* Tre dansker var med på det svensk-danske laget som ble olympiske mestere i tautrekking; Edgar Aabye, Eugen Schmidt og Charles Winckler. Medaljen er ikke med i denne statistikken, men under blandede lag 

## Eksterne lenker
* Resultater og profilside  på sports-reference.com
Strendur

**Strendur** (dansk: *Strænder*) er en bygd på Færøyene. Den ligger ved Raktangi og munningen av Skálafjørður på Eysturoy. Bygden er administrasjonssentrum i kommunen Sjógv, som har navn etter grenden som rommer Sjóvar kirkja. Strendur hadde 780 innbyggere den 1. januar 2016, mens hele kommunen hadde 947 innbyggere.

Bygdenavnet betyr «strender» på færøysk. Bygden er første gang nevnt i skriftlige kilder fra rundt år 1400. Den er en tradisjonell bonde- og fiskerbygd.

Strendur har en barne- og ungdomsskole (folkeskole) bygd i 1969 og utbygd i 2011. Elevene på ungdomstrinnet også kommer fra Innan Glyvur, Kolbanargjógv, Morskranes, Selatrað, Skáli, Skálabotnur, Oyndarfjørður og Hellurnar. Skolen på Strendur hadde til sammen 135 elever i skoleåret 2014/2015.

Politisk har Strendur vært en bastion for Sambandsflokkurin helt siden partidannelsen i 1906. Lærerne og sambandsmennene Jógvan Poulsen, Johan Poulsen og Johannes Martin Olsen på Strendur var innvalgt på Lagtinget etter tur fra 1883 til 1988. Helgi Abrahamsen var innvalgt fra 2008 til 2015. Et kommunepolitisk spørsmål om et kaianlegg gjorde at Fólkaflokkurin stod like sterkt som Sambandsflokkurin i bygden rundt den andre verdenskrig, men forholdet ble raskt normalisert etter folkeavstemningen om færøysk selvstendighet i 1946.

## Referanser


## Eksterne lenker
* 
* Strendur på *faroeislands.dk*
Innan Glyvur

**Innan Glyvur** () er en bygd på Færøyene. Den ligger på vestsiden av Skálafjørður på Eysturoy. Innan Glyvur tilhører Sjóvar kommuna.

Bygdenavnet kommer av to bygdeallmenninger for Strendur. Allmenningene er avgrenset av bekkefarene Stóra og Lítla Glyvur. Innan Glyvur ble først bosatt i 1884 som en utflytterbygd fra Skála.

## Referanser


## Eksterne lenker
*
Burmesisk skrift

**Burmesisk skrift** er et skriftspråk som blir brukt til å skrive burmesisk, kayin og monspråk med. Skriftspråket er avledet fra monskriften, som på sin side bygger på paliskriften. Bokstavene er avrunda i formen, fordi de opprinnelig ble skrevet på palmeblader.

Skrifta tilhører brahmifamilien og ble utviklet fra monskrift under kong Anawrahta, den første herskeren av et samla burmesisk rike.

Den eldste burmesiske innskrivingene finner man på Myazedi-inskripsjonen fra 1113, som har tekster på pyu, mon, pali og burmesisk.
Fylkesvei 6534

**Fylkesvei 6534 (Fv6534)** går mellom Glåmos og Vika i Røros kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 562 (Sør-Trøndelag).

## Kommuner og knutepunkter

 

## Eksterne lenker
* Vegvesenets vegkart 
*
Sidwell kvekerskole

**Sidwell kvekerskole** (engelsk **Sidwell Friends School**) er en privatskole drevet av Kvekersamfunnet i USA. Skolen har campus i Washington, DC og Bethesda i Maryland. Skolen ble grunnlagt i 1883 av Thomas Sidwell. Skolens motto er «*Eluceat Omnibus Lux*». Alle skolens elever deltar i ukentlige andaktsmøter i Kvekersamfunnet.

Blant kjente elever ved skolen er barna til Barack Obama, Theodore Roosevelt, Richard Nixon, Bill Clinton og Al Gore.
## Referanser


## Eksterne lenker
* Sidwell kvekerskole
Stavsjøen

**Stavsjøen** er et mindre vann som ligger i Ringsaker kommune i Innlandet og tilhører Glommavassdraget.  Stavsjøen har i moderne tid vært sterkt berørt av gjødselavrenning fra omkringliggende jordbruk i tillegg til sur nedbør, noe som har ført til ubalanse i innsjøens økosystem. Både Ringsaker videregående skole og Hamar katedralskole har siden 1980-tallet hatt klassemessige ekskursjoner til Stavsjøen hver høst relatert til naturfag.

## Referanser
VM i fotball for kvinner 2003 kvalifisering UEFA klasse B

Kvalifiseringen til klasse A ble arrangert mellom 16. august 2001 og 22. juni 2002. Vinneren av gruppespillet skulle spille kvalifisering, men ettersom klasse A ble utvidet til kvalifiseringen til EM i 2005, kvalifiserte samtlige åtte lag seg til klasse A. I tillegg kvalifiserte den beste toeren seg til klasse A.

## Gruppespill

### Gruppe 5

Skottland vant på innbyrdes oppgjør.

### Gruppe 6

### Gruppe 7

### Gruppe 8

## Kvalifiseringskamper
Kvalifiseringskampene utgikk da klasse A ble utvidet med fem lag. Det betydde at 
 Ungarn,
 Polen,
 Jugoslavia og
 Skottland
og beste toer,
 Belgia kvalifiserte seg til klasse A.

Samtidig beholdt Spania, Portugal, Finland og Den tsjekkiske republikk plassen i klasse A.
Alfonso Zong Huaimu

**Alfonso Zong Huaimu** eller *Zhong Huaimo*, *Tsung Huai-mo* (født 2. april 1904 i Kuotsun (Luan) i Kina, død i 1975), var katolsk biskop av Yantai i Shandong, skjønt han oppholdt seg i Beijing for det meste, frem til sin død.

Han trådte inn i fransiskanerordenen i 1925 og ble presteviet i Jinan 19. april 1931. 14. juni 1951 ble han utnevnt av pave Pius XII til biskop av Yantai og ordinert (bispeviet) 29. juli samme år.

Han var i slekt med to andre kinesiske biskoper, Joseph Zong Huaide av Jinan, og Joseph Zong Huaide av Sanyuan i Shaanxi.

Kulturrevolusjonen ble en svært tung belastning for ham psykisk. Han døde i Beijing i 1975 (eller 1973) ved selvmord. 

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531.
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde (1664-1750) *1706
* Kardinal Tomás de Almeida (1670-1754) *1707
* Kardinal João Cosme da Cunha (de Nossa Senhora da Porta) (1715-1783) *1746
* Erkebiskop Francisco da Assumpção e Brito (1726-1818) *1773
* Biskop Alexandre de Gouvea (Gouveia) (1751-1808) *1783
* Biskop Cajetan Pires Pireira (1769-1838) *1806
* Biskop Joachin (Gioacchino Domenico) Salvetti (1769-1843) *1817
* Biskop Lodovico Maria (dei Conti) Besi (1805-1871) *1841
* Biskop Francesco Xavier Maresca (1805-1855) *1847
* Biskop Luigi Celestino Spelta (1818-1862) *1849
* Biskop Eustachio Vito Modesto Zanoli (1831-1883) *1861
* Biskop Simeone Volonteri, P.I.M.E. (1831-1904) *1874
* Biskop Vincenzo Epiphane Carlassare (1844-1909) *1884
* Biskop Agapito Augusto Fiorentini (1866-1941) *1902
* Biskop Edgar Anton Häring (1894-1971) *1933
* Biskop *Alfonso Zong Huaimu*

## Referanser


## Kilder
* Alphonse Tsung Huai-mo på ''Catholic-Hierarchy'', besøkt 18. november 2015.
Beretta M12

**Beretta M12** er en italiensk maskinpistol i kaliber 9 x 19 mm Luger fra 1959.

Den ble offisielt adoptert av det italienske forsvar i 1961, og brukes fremdeles (2009). Den er også standard maskinpistol i enkelte lands forsvar i noe søramerikanske og afrikanske land. Den blir laget på lisens i Brasil av Taurus og i Indonesia av PT Pindad.

Våpenet har tre sikringer og velger mellom enkeltskudd og fullautomatisk ild. Forsiktet er justerbart sideveis og i høyden, baksiktet har to innstillinger; 100 meter og 200 meter. Den kommer som standard med foldestokk.

## Brukere
*  Brasil - laget på lisens av Taurus
*  Frankrike - på lisens av MAS.
*  Indonesia - laget på lisens av PT Pindad som PM1 og PM1-A1 Jagawana
*  Italia - produseres av Beretta
*  Nigeria - på lisens av Defence Industries Corporation som NS-1

## Eksterne lenker
* 
* Modern Firearms Beretta M12

## Referanser
Får vi lov?

***Får vi lov?*** er et musikkalbum fra Dænsebændet, utgitt i 2002. Platen er produsert og arrangert av Morten Nyhus og Ronny Bergum. Bandet vant Spellemannprisen i klassen danseband for albumet i 2002.

## Sporliste
#«Bære du og je» (Tommy Gunnarsson-Elisabeth Lord)
#«Den gamle bjørka» (Lars Erik Ohlsson-Keith Almgren-Hans-Olav Trøen)
#«Du bære tuller mæ meg» (Tore Hansen)
#«Tre røde roser» (Britt A. Nilsson-Hans Olav Trøen)
#«Ei stjerne faller ned» (Tommy Gunnarsson-Elisabeth Lord)
#«Smykkeskrinet» (Kjetil Kjelle)
#«Hele mitt hjerte» (Thomas G:son-Kay Ronny Bergum)
#«Mi lille stjerne» (Lennart Mårli-Åge Magnussen)
#«Det er før seint» (Yngvar Gregersen) 
#«Varme og lengsel» (Lars Erik Ohlsson-Keith Almgren-Hans Olav Trøen)
#«En blomstrete sammarskjole» (William Kristoffersen)
#«Når je tenkjer på ditt smil» (Steinar Storm Kristiansen)

## Eksterne lenker
*
Johan Petter Barlindhaug

**Johan Petter Barlindhaug** (født 30. juni 1940 i Tromsø) er en norsk forretningsmann. 

Barlindhaug er født og oppvokst i Tromsø. Han er gründer av Barlindhaug-konsernet som er Nord-Norges største rådgivnings- og utbyggingsselskap. Han er også sentral i etablering og drift av Perpetuum som er totalleverandør av avfallstjenester i nordområdene. Han er dessuten sentral i etablering av det første nordnorsk-eide oljeselskapet North Energy med hovedbase i Alta. Barlindhaug er en samfunnsutvikler med et stort nettverk, lokalt, nasjonalt og internasjonalt, både innen næringsliv og politikk. Han har hatt en rekke private og offentlige verv, og er en sentral aktør i de politiske diskusjonene om utvikling av nord-områdene.

Det kongelige hoff kunngjorde 20. november 2009 at kongen hadde utnevnt Barlindhaug til kommandør av St. Olavs Orden «for samfunnsnyttig virke.» Det ble samtidig sagt at det ved beslutning om tildeling er «lagt vesentlig vekt på Barlindhaugs sentrale betydning for samfunns- og næringsutviklingen i Nord-Norge.» Barlindhaug ble i 1995 utnevnt til offiser av Republikken Italias fortjenstorden. Barlindhaug har tidligere vært kommunestyrerepresentant i Tromsø for Venstre. Han er nå vararepresentant for Venstre i Tromsø og står på 47.-plass på Tromsø Venstres valgliste i 2011.

## Referanser
Bæst i test (album)

***Bæst i test*** er et musikkalbum fra Dænsebændet, utgitt i 2004. 

## Sporliste

#«En blomstrete sammarskjole» (tekst & melodi: William Kristoffersen)
#«Nøkkelen» (tekst & melodi: Yngvar Gregersen)
#«Tre røde roser» (tekst & melodi: B.A. Nilsson - H.O. Trøen)
#«Hele mitt hjerte» (tekst & melodi: T. G:son / K.R. Bergum)
#«I mitt slager-atelier» (tekst & melodi: Eigil Berg)
#«Ei natt på strada» (tekst & melodi: Paw V. Kristensen / Linda Torgesen)
#«Du bære tuller mæ meg» (tekst & melodi: Tore Hansen)
#«Wa-babalooba» (tekst & melodi: Lars E. Skogvold)
#«I skyggen ta et minne» (tekst & melodi: P. Ahlm / M. Johansson / A. Tungvåg) 
#«Du har fått din egen plass i mitt hjerte» (tekst & melodi: Geir A. Hansen)
#«Gode minner frå et nedlagt gartneri» (tekst & melodi: Geir A. Hansen)
#«Varme og lengsel» (tekst & melodi: L.E. Ohlsson / K. Almgren / H.O. Trøen)
#«Når je tenkjer på ditt smil» (tekst & melodi: S. Storm-Kristiansen) 
#«Ei boble frå '64» (tekst & melodi: Thor Wang)
#«Den gamle bjørka» (tekst & melodi: L.E. Ohlsson - K. Almgren - H.O. Trøen) 
#«Hælsing Dænsebændet» (tekst & melodi: Finn Erlandsen)

## Eksterne lenker
*
Narmada

**Narmada** eller **Nerbudda** (hindi: नर्मदा &ndash; *narmadā*, uttales: ) er en av Indias hellige elver. Den renner fra det sentrale India i vestlig retning, og munner ut i Det arabiske hav. Den er 1&nbsp;312&nbsp;km lang, med et nedbørfelt på 96&nbsp;260&nbsp;km². Den er en av bare tre større elver som renner øst-vest i India, og ligger i en riftdal. Fordelingen av vassdraget er på Madhya Pradesh (1&nbsp;077 km, 85&nbsp;000 km²), Maharashtra (74 km, 2&nbsp;000 km²), Gujarat (161 km, 9&nbsp;000 km²).

Narmada har sitt utspring i den nordlige delen av delstaten Madhya Pradesh, ved toppen av Amarkantak. Elven slynger seg over de første 320&nbsp;km av sitt løp mellom åsene i Mandlahøylandet, som utgjør begynnelsen på Satpurafjellene. Den renner deretter forbi Jabalpur gjennom vakre marmorklipper (Bheraghat) som kiler seg inn mot Narmada elveløp. Elven renner deretter i sørvestlig retning gjennom dalen som dannes av  Vindhya- og Satpurafjellene. Den rundt 20&nbsp;km lange munningen ligger nord for Surat i Khambhatgulfen i Det arabiske hav.

Nedbørfeltet omfatter de nordlige utløperne av Satpurafjellene. Den lengste sideelven er Tawa. Sammen med Vindhyafjellene danner Narmada en slags grense mellom det nordlige India (spesielt Gangessletta) og det sydlige India (Deccan). Elven brukes ikke bare til irrigasjon, men også til båttrafikk. I regntiden kan også større skip fra tid til annen trafikkere deler av elven.

Narmada er nest etter Ganges ansett som Indias helligste elv. Det befinner seg derfor langs elveløpet mange pilegrimssteder, som for eksempel Maheshwar i Madhya Pradesh. Når de spesielt fromme skal gjøre sin valfart reiser de fra kilde til munning og tilbake på motsatt side av elven. Disse pilegrimsreisene kan ta opptil to år å gjennomføre.

## Regulering og vannkraft
Reguleringen av elven overvåkes blant annet av Narmada Valley Development Authority (NVDA), som  er knyttet til delstaten Madhya Pradesh, og har hovedkontor i Bhopal nord for elveløpet. Narmada-elven har prosjekterte planer for i alt om lag 30 demninger, heriblant noen av de største i Indias historie. Verdensbanken deltar i finansieringen av flere anleggsarbeider. Demningene som er under bygging eller reist allerede, er dels irrigasjons- og vannforsyningsanlegg, og dels kraftverk for produksjon av strøm – eller begge deler. Demningene omfatter følgende prosjekt, regnet nedenfra utløpet av Narmada og oppover (østover) elveløpet:

I den nederste delen av elven er Sardar Sarovar-demningen med tilhørende vannkraftverk på 1450&nbsp;MW under bygging, som en del av det sterkt omstridte Sardar-Sarovar-vanningsprosjektet som skal gi irrigasjon til 18&nbsp;00 km² land i Gujarat i vest og Rajasthan i nord. Motstandere av prosjektet dannet bevegelsen *Narmada Bachao Andolan* (Redd-Narmada-bevegelsen) under ledelse av Medha Patkar. I 1999 fikk imidlertid bevegelsen ikke medhold i en avgjørelse i indisk høyesterett. I 2006 avgjorde Høyesterett tvert imot at demningen kunne forhøyes.



## Se også
* Liste over verdens lengste elver
* Vishwamitri

## Eksterne lenker
* 
* Nettsted for «Friends of the river Naramada», en indisk organisasjon mot dambygging i Narmada
Fylkesvei 6556

**Fylkesvei 6556 (Fv6556)** går mellom Brubakken og Enodden i Midtre Gauldal kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 622 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Bodleian Library

**Bodleian Library**, forskningsbiblioteket ved Universitetet i Oxford, er et av de eldste bibliotek i Europa (fra 1602) og nest størst i Storbritannia etter British Library. Det har sitt navn etter Thomas Bodley, som utvidet det vesentlig med en ny bygning og skjenket det sine egne meget omfattende samlinger. 

## Eksterne lenker
* Bodleia Librarys offisielle nettsted (engelsk)
OB

**Ob**, **OB** og **o.b.** har flere betydninger på norsk:

* Ob, en lang elv i Sibir i Russland
* OB, forkortelse for Odense Boldklub, en dansk fotballklubb
* OB (brennevin), kjælenavn for Vinmonopolets brennevinsmerke Old Brandy
* o.b. (tysk for *ohne binde*, «uten bind»), produktnavnet på en type tamponger som kom på 1950-tallet, solgt i Norge av SABA Mølnlycke A/S
* Forkortelse for Obadja, bok i Bibelen
Theodor Storm

**Theodor Storm** (født *Hans Theodor Woldsen Storm* den 14. september 1817 i Husum i hertugdømmet Slesvig som var del av Danmark, død 4. juli 1888 i Hanerau-Hademarschen i Det tyske rike) var en tysk jurist og en av Tysklands mest betydningsfulle forfattere under realismen. Lyrikken, noveller og prosaen hans har i stor grad vært preget av det nordtyske landskapet og befolkning.

## Liv og virke
### Bakgrunn
Theodor Storm stammet fra en høyborgerlig embetsmannsslekt og vokste opp i den da danske småbyen Husum i Slesvig. Han utviklet sterke følelser for hjembygden og en bundenhet ved tradisjoner som skulle bli en del av hans personlighet.

Han gikk i skole i Lübeck og leste jura i Kiel og ved Universitetet i Berlin.

### Karriere
I 1843 vendte Storm tilbake til Husum, hvor han slo seg ned som advokat. Samme år debuterte han sammen med brødrene Tycho Mommsen og Theodor Mommsen med et hefte dikter. I 1846 giftet han seg med sin kusine Constanze Louise Esmarch (død 1864).

Storm avviste å avlegge troskapsed for kongen av Danmark, og etter nederlaget i første slesvigske krig forviste danskene ham fra Husum på grunn av hans tyskpatriotiske virksomhet. Den danske innenriksminister F. F. Tillisch frakjente ham muligheten for å arbeide som advokat i 1852.

I 1853 begynte han å livnære seg som assessor i Potsdam i Preussen. Han likte ikke det prøyssiske byråkrati og militarismen; forfatterkollegaen Theodor Fontane anklaget ham mange ganger for brist på stortysk nasjonalisme. I 1856 ble han dommer i Heilbad Heiligenstadt.

Etter at Danmark tapte den dansk-tyske krig i 1864 returnerte han til det nå tyske Husum der han ble embedsmann og forble til sin død.

Storms forfatterskap preges av en enorm selvkritikk; han arbeidet alltid meget langsomt og nøyaktig. Hans langsomme produksjonstakt, en eller to noveller om året, kan også forklares med at han hele tiden hadde andre arbeidsoppgaver. Theodor Storm hjører hjemme i en övergangsfase fra romantikk til realisme i tysk litteratur. Hans verk fokuserer på problemer i det menneskelige liv og fortellingenes psykologi er ofte deterministisk. Rammefortellinger, hyllester av trofasthet og parallellismer mellom skikkelsenes sjelsliv og miljøene er vanlige i novellene.

*Immensee* (1852), den novelle som grunnlae Storms popularitet, er typisk for ham. I den ser en gammel mann i en indre monolog tilbake på sin ungdoms kjærlighet. I sitt forgangne er den gamle mannen initiativløs og veik stilt overfor kjærligheten og livet, men har den positive egenskap at han er trofast.

Storms vel nok mest berømte verk er *Der Schimmelreiter* (1888). Men han skrev også dikt og er blitt anerkjent som en av de store tyske lyrikere i 1800-tallet.

Storms barndomshjem i Husum er i dag et museum. Storm var ivrig tilhenger av et tysk Slesvig-Holsten. Han døde i Hademarschen, hvortil han var flyttet etter sin pensjonering i 1880.

## Referanser
God Loves Ugly

***God Loves Ugly*** er Atmospheres andre studioalbum, utgitt 11. juni 2002 på Rhymesayers. 

## Sporliste
#«Onemosphere» – 2:19
#«The Bass and the Movement» – 4:04
#«Give Me» – 4:02
#«Fuck You Lucy» – 5:33
#«Hair» – 3:23
#«GodLovesUgly» – 3:52
#«A Song About a Friend» – 4:28
#«Flesh» – 4:09
#«Saves the Day» – 3:44
#«Lovelife» – 3:35
#«Breathing» – 3:02
#«Vampires» – 4:19
#«A Girl Named Hope» – 2:09
#«Godlovesugly Reprise» – 1:49
#«Modern Man's Hustle» –  3:47
#«One of a Kind» –  3:30
#«Blamegame» –  4:50
#«Shrapnel» –  6:53

## Eksterne lenker
* 
* Rhymesayers Entertainment
* Amazon
David Herd

**David George Herd** (født 15. april 1934 i Hamilton i Skottland, død 1. oktober 2016) var en skotsk fotballspiller. Han startet sin karriere i Stockport County FC, og ble i 1954 oppdaget og kjøpt opp av Arsenal FC for 10 000 pund.

Etter en suksessfull periode hos Arsenal med 107 mål på 180 kamper, ble han i juli 1961 kjøpt opp av Manchester United og ble straks en viktig angrepsspiller som var med å vinne FA-cupen i 1963. I finalen mot Leicester City FC scora Herd to av måla i Manchester Uniteds 3&ndash;1-seier. Han ble ligamester i 1965 og i 1967 og europacupmester i 1968. I mars 1967 brakk han beinet og han spilte bare åtte kamper i sesongen 1967/68.

I juli 1968 gikk han til Stoke City FC. Totalt spilte han 265 kamper og scoret 145 mål for United, noe som gjør at han ligger på 13.-plass på listen over mestscorende Manchester United-spillere gjennom tidene. David Herd ble toppscorer i United i 1962 og 1966.

Han spilte fem landskamper for  og scora tre mål.

Etter spillerkarrieren var han manager for Lincoln City FC en kort periode mellom 1971 og 1972.

## Familie

Herd var sønn av tidligere Manchester City- og Stockport-spiller Alec Herd og nevø av Sandy Herd, som spilte en landskamp for Skottland.

## Meritter

### Manchester United
* Ligamester (2): 1965 og 1967
* FA-cupen (1): 1963
* Europacupen (1): 1968

## Referanser




## Litteratur
* 

## Eksterne lenker
*
Lucy Ford: The Atmosphere EPs

***Lucy Ford: The Atmosphere EPs*** er et samlealbum fra den Minnesota-baserte hiphop-duoen Atmosphere. Albumet ble utgitt den 1. februar 2001 på Rhymesayers Entertainment. Det er det eneste Atmosphere album som ikke er produsert utelukkende av Ant.

## Sporliste
#«Between the Lines» – 5:19
#«Like Today» – 4:02
#«Tears for the Sheep (A City Of Fools)» – 2:51
#«Guns and Cigarettes» – 4:21
#«Don't Ever Fucking Ask That Question» – 4:17
#«It Goes» – 4:27
#«If I Was Santa Claus» – 3:50
#«Aspiring Sociopath» – 5:24
#«Free or Dead» – 4:46
#«Party for the Fight to Write» – 3:53
#«Mama Had a Baby and His Head Popped Off» – 4:24
#«They're All Gonna Laugh @ You» – 2:04
#«Lost and Found» – 4:39
#«The Woman with the Tattooed Hands» – 3:30
#«Nothing But Sunshine» – 11:38

## Eksterne lenker
* Rhymesayers Entertainment
* Amazon
VM i fotball for kvinner 2007 kvalifisering UEFA andre kategori

Kvalifiseringen til første kategori ble arrangert mellom 20. august 2005 og 31. august 2006. Vinneren av gruppespillet skulle spille kvalifisering, men ettersom nivåinndelingen ble fjernet etter denne kvalifiseringen, medførte det at samtlige lag ble klare for kvalifisering til EM i 2009.

## Gruppespill

### Gruppe 6

 Litauen og  Armenia trakk seg fra gruppespillet, Slovenia ble overført fra gruppe 8.

### Gruppe 7

 Aserbajdsjan trakk seg fra kvalifiseringene.

### Gruppe 8

## Kvalifiseringskamper
Ettersom nivåinndelingen ble avsluttet etter denne kvalifiseringen, fikk ikke seirene noen direkte betydning. Imidlertid fikk den beste vinneren, Slovenia, slippe å spille innledende kvalifisering. De andre ble plassert i grupper slik at ingen som endte på samme plass kom i samme innledende gruppe.
Michael Connelly

**Michael Connelly** (født 21. juli 1956 i Philadelphia, USA) er en amerikansk forfatter, mest kjent for sine bøker om politimannen Hieronymus «Harry» Bosch fra Los Angeles. Han har bakgrunn som kriminalreporter, blant annet for Los Angeles Times og for sitt arbeid der fikk han Pulitzer-prisen.

## Bibliografi

## Referanser


## Eksterne lenker
* 
* 
*
Østerrike under Sommer-OL 1900

**Østerrike under Sommer-OL 1900**. Tretten utøvere fra Østerrike, alle menn, deltok i tre sporter under Sommer-OL 1900 i Paris. Østerrike kom på femtendeplass med medaljefordelingen tre sølv- og tre bronsemedaljer.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne
Karl Ruberl

**Karl Ruberl** (født 3. oktober 1880 i Wien, død 12. desember 1966 i New York) var en østerriksk svømmer som deltok i de olympiske leker 1900 i Paris.

Ruberl vant to olympiske medaljer i svømming under OL 1900 i Paris. Han kom på andreplass på 200 meter rygg bak Ernst Hoppenberg fra Tyskland. På 200 meter fri kom han på tredjeplass, bak australske Frederick Lane og Zoltán Halmay fra Ungarn.

## OL-medaljer
* 1900  Paris -  Sølv i svømming, 200 meter rygg
* 1900  Paris -  Bronse i svømming, 200 meter fri

## Eksterne lenker
*
Nokia 1200

**Nokia 1200** er en GSM mobiltelefon solgt av Nokia. Telefonen ble lansert i mai 2007.

## Spesifikasjoner
*Nettverk: 2G GSM 900 / 1800 *(GSM 850 / 1900 – [[USA|US versjon]])*
*Størrelse: 102 x 44.1 x 17.5&nbsp;mm mm
*Vekt: 77 g
*Skjerm
**Type:	Monokrom grafikk
**Oppløsning: 96 x 98 pixels, 
**Størrelse: 1.5 '', 29 x 23  mm
*Polyfoniske ringetoner
*Vibrasjon
*2.5&nbsp;mm audio jack (lydutgang)
*Telefonbok, plass til 200 oppføringer
*4 MB interminne
*Loggminne: 20 oppringte, 20 mottatte og 20 tapte anrop
*SMS
*Batteri:
**Li-Ion 700 mAh (BL-5CA)
**Stand-by: Inntil 390 timer
**Taletid: Inntil 7 timer
*Farger: Blå og sort

## Eksterne lenker
* Nokia 1200 hos Nokia.com
* Mobilen.no  ''Brukerhåndbok''
Schwere Granatwerfer 34

**Schwere Granatwerfer 34** var en tysk bombekaster, utviklet før og satt i tjeneste under 2. verdenskrig. Bombekasteren hadde et kaliber på 80,7 mm. Granatene (*Wurfgranate 34*) veide 3,5 kilo, hvorav 0,553 kilo var sprengstoff. Totalt ble 73 972 000 *Wurfgranate 34*, og 71 630 bombekastere produsert. 1 bombekaster kostet 810 Reichmark å produsere. 

Grw 34 fikk raskt et rykte på seg for å være pålitelig, effektiv og nøyaktig. Dette kan dog like godt tilskrives de godt trente mannskapene, som bombekasteren. Bombekasteren veide 56,7 kg, hadde en maksimal rekkevidde på 2400 meter, og en skuddtakt på rundt 20 granater i minuttet. Utgangshastigheten for granaten var på 174 m/s.

En versjon for luftbårne styrker ble utviklet under betegnelsen «kurzer Granatwerfer 42», også kjent som «Stummelwerfer».

## Se også
*Bombekaster

## Eksterne lenker
* German Infantry Mortars
* WW II German Infantry Anti-Tank Weapons

## Litteratur
* Gander, Terry and Chamberlain, Peter. *Weapons of the Third Reich: An Encyclopedic Survey of All Small Arms, Artillery and Special Weapons of the German Land Forces 1939-1945*. New York: Doubleday, 1979 ISBN 0-385-15090-3
Overcast! EP

***Overcast! EP*** er Atmosphere sin første EP.

## Sporliste
# «1957»
# «Brief Description»
# «Current Status»
# «Complications»
# «4:30am»
# «Adjust»
# «Clay»
# «@»
# «Sound is Vibration»
# «Multiples»
# «Scapegoat»
# «Ode To the Modern Man»
# «WND»
# «Multiples(Reprise)»
# «Caved In»
# «Cuando Limpia»
# «The Outernet»
# «Extra & Secret Songs»

## Eksterne lenker
* Rhymesayers Entertainment
Kjeld Stub Irgens

**Kjeld Stub Irgens** (1879–1963) var en norsk sjøoffiser og NS-politiker fra Kvinesdal. Han var sjef for Sjøfartsdepartementet som kommissarisk statsråd og senere i Quislings NS-regjering under Tysklands okkupasjon av Norge.

Kjeld Stub Irgens var sønn av sognepresten Jens Stub Irgens og hans kone Sophie Cathinka. Irgens var i fjern familie med biskopen Ole Irgens, politikeren Ole Irgens og politikeren Johannes Irgens.

## Sjøfartskarriere
Irgens var sjøkaptein og fikk sin i sjøforsvaret og gikk ut som premierløytnant i 1903. Fra 1913 var han ansatt i Den Norske Amerikalinje. I 1918 fikk Irgens kommando over passasjerskipet DS «Stavangerfjord» og i 1921 kjøpte han på vegne av mannskapet på DS «Stavangerfjord» øya Ravnøy i Vestfold som skulle gi skipsmannskapet og deres familier mulighet til å slappe av etter lange tider på havet. Den 270-dekar store øya som ligger mellom Nøtterøy og Stokke på fastlandet, ble kjøpt for 10&nbsp;000 kroner og senere donert til Den Norske Amerikalinje. Rederiet eide øya til 1983 da den ble solgt til Stiftelsen Feriestedet Ravnøy.

## Andre verdenskrig

### Forhandlinger under den tyske invasjon
Irgens var gift med søsteren til Albert Viljam Hagelin, et annet sentralt medlem av Nasjonal Samling. Etter den tyske invasjonen ble Irgens innkalt av Hagelin og Vidkun Quisling til Hagelins suite på Hotel Continental i Oslo. Der ble han spurt om han var villig til å overtale kong Haakon VII til å frasi seg tronen og utpeke Quisling til statsminister. Irgens traff kongen ved Nybergsund 11. april, men måtte reise tilbake med uforrettet sak.

### Ministeren Irgens

Da rikskommissæren Josef Terboven dannet et kabinett den 25. september 1940, sa Irgens ja til å bli sjøfartsminister. Sjøfartsdepartementet ble opprettet spesielt for Irgens da tyskerne så på han som en som sto kong Haakon VII nær. På grunn av denne formodede nærhet til kongen ville Terboven gjerne ha ham med som en del av administrasjonen. På samme tid ble han også medlem av Nasjonal Samling.

Den 12. juni 1944 ble Irgens avsatt fordi han var mer opptatt av å fremheve norsk nasjonalisme enn pangermanismen. På samme tiden ble Sjøfartsdepartementet nedlagt.

## Etter andre verdenskrig
I det norske landssvikoppgjøret i 1945 ble Irgens dømt til syv år tvangsarbeid. Saken ble anket til Høyesterett som økte straffen til 15 år. Han ble benådet i 1949.

Irgens døde 26. august 1963.

## Referanser


## Litteratur
* Bjørn Bjørnsen: *[[Det utrolige døgnet]]*, Gyldendal Norsk Forlag, Oslo 1977

## Eksterne lenker
* 
* Kjeld Stub Irgens - Store norske leksikon
* Kjeld Stub Irgens - Norsk biografisk leksikon
*  Biografi om Kjeld Stub Irgens